18. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 43715/3360 της 7/21 Ιουλ. 1955  Περί συνθέσεως Επιτροπών Γραφείων Ευρέσεως Εργασίας. Έχοντες υπ’ όψει τας διατάξεις της παρ. 1 εδάφ. β΄ του άρθρ. 9 του Νόμ. 3252/55 «περί διοικήσεως του Οργανισμού Απασχολήσεως κλπ.», αποφασίζομεν: 1.Συνιστώμεν παρ’ εκάστω Γραφείω Ευρέσεως Εργασίας των πόλεων Αθηνών, Πειραιώς, Θεσ/νίκης, Πατρών, Βόλου, Ρουφ και Ν. Ιωνίας πενταμελείς Συμβουλευτικάς Επιτροπάς αποτελουμένας εκ των κάτωθι: «α)Εξ ενός υπαλλήλου του Υπουργείου Εργασίας, ως Προέδρου. β)Εξ ενός εκπροσώπου των εργοδοτών και  γ)Εξ ενός εκπροσώπου των εργαζομένων. Εισηγητής ορίζεται ο Προϊστάμενος του Γραφείου Ευρέσεως Εργασίας και Γραμματεύς εις υπάλληλος του οικείου Γραφείου Ευρέσεως Εργασίας. Η αρμοδιότης αυτών ορίζεται η υπό των κειμένων διατάξεων προβλεπομένη τοιαύτη». Η σύνθεσις των ανωτέρω Επιτροπών καθωρίσθη ως άνω δια της υπ’ αριθ. 79901/4285 της 19 Ιουλ. 1967 αποφάσεως Αντιπροέδρου της Κυβερνήσεως και Υπουργών Οικονομικών και Εργασίας (ανωτ. σελ. 32,06). Δυνάμει της υπ’ αριθ. 90951/1964 (ανωτ. σελ. 68,20) αποφ. Υπ. Εργασίας, εις τας Επιτροπάς ταύτας είχον περιέλθει και αι αρμοδιότητες των τριμελών τοπικών Εργατικής Εστίας, των προβλεπομένων υπό του άρθρ. 17 Νόμ. 3467/1955. 2.Τριμελείς Συμβουλευτικάς Επιτροπάς δια τας πόλεις: Πύργου, Αιγίου, Κερκύρας, Μυτιλήνης, Σύρου, Χαλκίδος, Καλαμών, Ελευσίνος, Λαρίσης, Λαμίας, Ρόδου, Ηρακλείου, Χανίων, Σερρών, Σάμου, Χίου, Βεροίας, Ναούσης, Εδέσσης, Καβάλας, Αλεξ/πόλεως, Κομοτινής, Τρικάλων, Καλλιθέας, Ξάνθης, Λεβαδείας, Αργοστολίου, Ιωαννίνων, Λαυρίου, Φλωρίνης και Βύρωνος, αποστελουμένης εκ των κάτωθι: α)Εξ ενός υπαλλήλου του Υπουργείου Εργασίας, ως Προέδρου. β)Εξ ενός εκπροσώπου των εργοδοτών και  γ)Εξ ενός αντιπροσώπου των μισθωτών, ως μελών μετ’ ισαρρίθμων αναπληρωτών. Χρέη Εισηγητού και Γραμματέως εκτελεί ο προϊστάμενος του οικείου Γραφείου Ευρέσεως Εργασίας. Η θητεία των μελών των ως άνω Επιτροπών ορίζεται διετής. Αι ως άνω Επιτροπαί ευρίσκονται εν απαρτία δια της παρουσίας τουλάχιστον των τριών μελών δια τας πενταμελείς Επιτροπάς και απάντων των μελών δια τας τριμελείς τοιαύτας. Αι Επιτροπαί δέον να συνέρχωνται άπαξ τουλάχιστον του μηνός, εις τα καταστήματα των Γραφείων Ευρέσεως Εργασίας, εκτάκτως δε οσάκις κρίνει τούτο αναγκαίον ο Πρόεδρος. Αι δαπάναι λειτουργίας των ως άνω Επιτροπών βαρύνουσι τον προϋπολογισμόν του Ο.Α. και Α.Α. Η παρούσα ης η ισχύς άρχεται από της εκδόσεώς της, δημοσιευθήτω δια της Εφημερίδος της Κυβερνήσεως. 